དེང་སང་སྤྱིར་ན་བོད་བླ་ཆེ་མ་ཆུང་གསུམ་ཕལ་མོ་ཆེ་ཕྱི་རྒྱལ་ཡུལ་གྲུ་གང་སར་དཀོར་སྡུད་དུ་ཕེབས་རྒྱུར་བྲེལ་བཞིན་པ་ལྟར།ཡུན་རིང་མ་སོང་བའི་ལོ་ཤས་སྔོན་རྒྱ་གར་གྱི་དགོན་སྡེ་ག་གེ་མོ་ཞིག་ནས་ནང་པའི་གཞུང་ལུགས་ཁག་ལ་སྦྱང་བ་མ་སོང་བའི་བླ་མ་ཆེ་གེ་མོ་ཞིག་མ་ལེ་ཞི་ཡ་དང་།སིན་གྷ་པུར།ཧོང་ཀོང་སོགས་སུ་དཀོར་གདུལ་བྱའི་དོན་དུ་ཕེབས་ཡོད་པར་སྣང་།ཕྱི་རྒྱལ་དུ་སླེབས་པའི་ཉིན་དང་པོ་ནས་བཟུང་ཁོང་གིས་ཉིན་གྱི་མི་དང་མཚན་མོའི་ཁྱི་ཟེར་བའི་དཔེ་ལྟར་འབད་པ་བརྒྱ་ཕྲག་གིས་ཆོས་ཚོགས་ཤིག་བཙུགས་ཐུབ་ཙམ་བྱུང་བ་འདྲ།སྤྱིར་བཏང་རྒྱ་རིགས་ཀྱི་སློབ་མ་དེ་དག་རྨོངས་དད་ཆེ་ཞིང་ཨ་གསར་ཆེ་བ།འགྱུར་སླ་བ།གཡམ་རྒྱུག་ཆེ་བ་སོགས་ལ་བརྟེན་ནས།ཁོང་ལ་བློ་བདེ་བག་ཕེབས་ཀྱི་དུས་ཚོད་སྐར་ཆ་ཙམ་ཡང་ཡོང་གིན་མེད་ལ་དོན་དངོས་ཐོག་ཆོས་ཚོགས་ཕན་ཚུན་དབར་འཐབ་རྩོད་ཆེ་བའི་འཇིག་རྟེན་འཁོར་བ་དངོས་མ་ཞིག་གི་ནང་དུ་ཡོངས་སུ་ཐིམ་ཚར་ཡོད།དེས་སྟབས་ཀྱིས་ཁོང་གིས་རྒྱུན་དུ་མངོན་ཤེས་དང་།མོ་ལུང་།པྲ་རྩིས།བཀའ་བསྒོ།བགེགས་བསྐྲད།